- kbn
                                            udskrift
                                                af
                          sø- & handelsrettens dombog
                                           ____________
                                               dom
afsagt den 8. oktober 2014
h-67-12
                                     1) lego system a/s
                                     (advokat jesper windahl)
                                     2) tryg-forsikring a/s
                                     (advokat jesper windahl)
                                     mod
                                     dsv road a/s
                                     (advokat rasmus køie)
indledning
sagen handler om, hvorvidt dsv road a/s (herefter dsv) er erstatningsansvarlig for det tab,
som lego system a/s (herefter lego) har lidt i forbindelse med bortkomst af legos gods un-
der en transport fra jirny i tjekkiet til england.
                                                  -2-
påstande
lego og tryg forsikring a/s (herefter tryg) har nedlagt følgende påstande:
principalt:    dsv tilpligtes at betale 84.733,89 gbp med fradrag af 10.000 kr. til tryg samt at
               betale 10.000 kr. til lego med tillæg af rente med 5 % p.a. fra den 25. oktober
               2012. ???
subsidiært: dsv tilpligtes at betale modværdien i danske kroner på betalingsdagen af
               39.104,60 sdr med fradrag af 10.000 kr. til tryg forsikring a/s samt betale
               10.000 kr. til lego alt med tillæg af rente med 5 % p.a. fra den 25. oktober 2012.
dsv har principalt nedlagt påstand om frifindelse, subsidiært frifindelse mod betaling af et
mindre beløb.
oplysningerne i sagen
sagens parter
lego er et danskejet selskab med hovedkontor i billund. med udgangspunkt i ”legoklodsen”
producerer lego legetøj, oplevelser og undervisningsmateriale. lego har datterselskaber
over hele verden, og legos produkter sælges i mere end 130 lande.
      tryg er vareforsikringsselskab for lego.
      dsv er en dansk virksomhed, der globalt udbyder transport og logistikløsninger. dsv
har egne lokationer i mere end 70 lande.
parternes samarbejde
parternes samarbejde begyndte på baggrund af et gennemført udbud (tender) fra lego. af
udbudsmaterialet fremgår, at cmr og nsab 2000 er gældende mellem parterne, og at even-
tuelle tvister skal afgøres efter dansk ret. af aftalen fremgår endvidere blandt andet:
             ”…
             4. further instructions for preparing the rfp
                                          -3-
…
4.4 other proposal terms and conditions
quotations submitted to tlg [the lego group] must be valid until 31.12.2010.
all selected quotations, upon tlg’s sole discretion, may become part of any result-
ing agreement subject to any modifications that may occur during the negotiation
process.
…
the transport supplier will be held responsible for fulfilling all technical and quali-
ty specification requirements, even in case the transport supplier(s) decide to sub-
contract part(s) of the requested services and/or deliveries to third parties. tlg re-
serves the right to refuse any sub-contract part or third part provider.
        as part of the quotation tlg must be informed of possible third parties that
would be delivering major part(s) of the requested services. third parties are
bound by the terms and conditions of this rfp.
…
5. tender scope and structure
…
5.2 product description – fine distribution
the majority of all products transported are core lego products e.g. finished
goods in market oriented packing. collis varies from parcels, to displays, to
wrapped pallets.
…
7. online rfq and price structures
…
7.1 standard distribution outbound jirny
for standard distribution outbound edc jirny to multiple destinations and coun-
tries in europe, please complete the online prices structure by submitting quotes
for all zones and weight groups listed. your quote for each zone and weight group
must be based upon the information given by tlg in relation to lead-time, volume
and frequency.
all quotes should be based upon door – door shipments.
      for weight groups up to 1000 kg please quote per shipment
      for weight groups from 1000 kg to 5000 kg please quote per 100 kg
      for full load (ftl) please quote per full load truck (tlg consider this
        price as
         maximum price for all weight groups)
in addition to the standard quotes you are also given the opportunity to state an al-
ternative lead-time on zone level and quote for the subsequent price impact. this is
an option and not a demand from tlg, however if you choose to quote for the al-
ternative lead-time, please be aware that tlg is not looking for a shorter lead-time, but a
lower cost alternative to today’s setup.
…
8. service requirements
8.1 general approach
it is an indispensable requirement from tlg that each supplier possess a pro-
foundly marked knowledge on country level in each segment.
the supplier must be familiar with the individual services that are necessary in de-
livering to the re-tail business – from stores to hypermarket and customer distri-
bution centres.
                                        -4-
the below listed markets related requirements must be included in the standard
prices:
      lift deliveries within network deliveries (parcels and groupage)
      pre-advice if required by customer, especially on f, it and iberian markets
      performance level of minimum 95% on groupage and minimum 98% on di-
       rect deliveries
      storage of postpones deliveries and 2. redelivery (especially on f, it an ibe-
       rian markets)
      delivery in accordance to agreed time schedules requested by customers.
      deliveries to remote areas (e.g. ski resorts)
all deliveries must be delivered in accordance with the given lead times.
…
9. performance & quality management
as a manufacturer of highly branded products it is vital that the suppliers of tlg
are able to cope with the given quality and service requirements. delays in trans-
port segment may result in heavy penalties and have drastic consequences for the
cooperation with our customers.
the supplier is expected to provide tlg with updated monthly or quarterly per-
formance measurements, covering all shipments into the required segment.
9.1 quality
quality evaluation meetings between tlg and the provider are held quarterly or
when needed.
     it is the supplier’s responsibility to ensure that its employees and subcon-
       tractors are complying with the agreed standards and procedures.
     all incidents e.g. delays, damages, (un)loading inaccuracies and losses must
       be reported promptly and proactively to the dedicated contact persons at
       tlg shipping department or customer services.
     if the agreed procedures are not followed as described in the sops, tlg pre-
       serves the right to demand – on management level – a written report from
       the provider, describing in details the effective corrective measures in order
       to avoid future similar incidents.
     in case of a possible delay due to poor performance of the supplier tlg ex-
       pects the provider to cover all extra charges to secure safe delivery.
10. key performance indicators
according to tlg defined lead-time the service requirement is at least 95% on-
time performance related to deliveries via hub and at least 98% on direct delive-
ries. kpi performance will be evaluated on q-meetings and long term failure to
meet the defined service requirements can subsequently result in loss of business.
…
19. selection criteria
the different proposals will be evaluated with respect to general non-price and
price evaluation criteria. in general, the agreement(s) will be awarded on the basis
of the most economically advantageous tender, based in an overall assessment if
the criteria set out below, with each subcriteria being judged (not in order of im-
portance):
19.1 price evaluation criteria
transport supplier’s quotations in comparison to the actual applicable market
price level.
19.2. general non-price evaluation criteria
      compliance to tlg terms and conditions.
                                                     -5-
                   fulfilment of quotation response (rfi+rfq).
                   transport supplier capability and sustainability (financial stability).
                   strategic fit with tlg and geographical coverage e.g. the transport suppli-
                    ers’ representativeness in the countries where tlg do business.
                   past experience of the transport supplier (if any) e.g. delivery perfor-
                    mance/assurance (on-time delivery, reaction time / overall quality of the
                    products delivered / current relationship etc.
                   ability to customize the organization to tlg demands that transport sup-
                    pliers devote global kam staff to support tlg business with a global and
                    professional approach.
                   the transport suppliers global network operation – own network providers
                    will be rated higher than 3rd part providers.
                   transport suppliers are to accept that doing business with tlg is considered
                    as partnership.
                   environmental profile and the ability to document tlg share of emission.
             ...”
blandt de tilbud, lego modtog på baggrund af udbuddet, valgte lego dsv til at stå for
transport af lego legetøj (herefter lego) til blandt andet england.
       dsv har til lego udleveret en ”standard operational procedure” vedrørende transpor-
terne fra jirny til england. heraf fremgår blandt andet proceduren vedrørende bookinger af
transport og afgang. det fremgår videre, at chaufføren inden afgang skal have udleveret et
cmr - fragtbrev.
af et oversigtsskema for diverse lande er der for uk i rubrikken ”leadtime achievable” an-
ført ”yes 2 drivers”.
den i sagen omhandlede transport
den i sagen omhandlede transport var aftalt til at skulle påbegyndes med lastning fra legos
distributionslager i jirny i tjekkiet og skulle afsluttes hos tesco stores ltd. i northampton i
england. dsv havde viderekontraheret transporten til det tjekkiske selskab nera horovice
s.r.o.
       godset blev afhentet i jirny den 1. november 2011 og skulle være fremme hos tesco
stores ltd den 3. november 2013 kl. 9.00. natten mellem den 2. og 3. november 2011 gjorde
chaufføren ophold på en rasteplads i england, hvor dele af godset bortkom. efter chauffø-
rens forklaring, fordi han var blevet forsinket af et trafikuheld på motorvejen, hvorfor han
ikke som planlagt kunne nå at køre til tesco stores ltd.’s plads.
                                                     -6-
       i forbindelse med bortkomsten af godset blev der optaget en politirapport og udarbej-
det en investigation report af international surveyors & adjusters, der er surveyor for tryg.
af investigation report fremgår:
      ”…
     2.3 location of incident
        …
       it should be noted that, whilst a parking charge applies to the vehicles parked overnight,
       the truck park is not a secure guarded lorry park.
       it is noted that the on-site parking is controlled by a company called cp plus who, from
       previous investigations, we understand are primarily for the collection of revenue and
       not security. signs indicate that the cctv was in 24 hour operation in the area.
       we contacted the cctv operator, moto hospitality ltd., who advised that the cctv on-
       ly covers the communal service and food court areas of the services, not the truck stop.
       …
    4. cause of loss
       from the information to hand, we are satisfied that the loss in this instance is the result of
       a pilferage of the load by persons unknown whilst the goods were in the care of the
       haulier.
       …”
lego og tryg anmeldte kravet over for dsv den 25. oktober 2012 og medsendte kopi af fak-
tura fra lego company limited til tesco stores ltd. omfattende hele forsendelse, der havde
en samlet værdi på 122.768,60 gpb.
øvrige omstændigheder
der er under sagen fremlagt et eksempel på den transportinstruks, som dsv giver til deres
underleverandører vedrørende transporter for lego. af denne fremgår blandt andet:
       ”…conditions for offloading:
       …
       d) arrive only in slot time (not earlier)
       e) don’t make breaks by costumer
       …”
den 1. april 2012 har lego udarbejdet en standard operation procedure (sop) for nonstan-
dard incidents, thefts, immigrants. heraf fremgår blandt andet følgende:
    ” prevention
         1) please park only on safety and examined services (minimaly
              with cctv)
              never talk about contents of the goods in public areas
              never pick up any hitcher or persons without doing a job on the vehicle
                                                      -7-
             never leave the truck leaving the key
             never hand over the keys to any persons during the transport
             always sleep and rest in the cabin. driver must always be close to the vehicle
             park in well lit places as preferable close to cctv cameras
             dsv terminals can be used if pre booked. please make contact to dsv if you plan to
             park your vehicle
        2)    in case it is not possible to park on a place with cctv, or you
             driving hours forces you to stop, you may use a parking place
             without cctv, but parking must be done safest place available
             always park in area with light
             always park an area with regular traffic and activity. park close to other drivers
             and vehicles
             never park on a dark lay bay, industrial area or remote areas
             no sign of prostitution, gambling or entertainment facilities. no sign of beggars. no
             sign of abandoned vehicles or materials
        3)   do not park on the road between calais and bruxelles
        4)   pay attention visual and fysical control of your truck
        5)   please make sure that the seal nad tilt is intact after each
             rest. (please try to pull the seal)
        6)   if possible, please agree with other well known drivers to sur-
             vey the truck especialy in calais
         …”
under sagen er endvidere henvist til en mail med oplysning om fem pladser, som dsv råder
over. pladserne omtales i sagen som ”dsvs sikre pladser”. mailen er ikke fremlagt under sa-
gen.
lego har oplyst, at der siden 2010 har været 25 tyverier af lego i forbindelse med transport,
hvoraf 14 er sket i forbindelse med dsv-transporter.
forklaringer
der er i sagen fremlagt en udateret skriftlig erklæring fra chaufføren garcer dalibor. af den
engelske oversættelse af 25. november 2011 fremgår følgende:
      ”i loaded goods of lego at jirny. due to regional holidays i started first ride from cz to
      de via highways a4 – a5 – a45 – a4 – a44, the break i made in a45. second drive i
      started at 2.11 from germany via belgium and with the ship from calais to dover. i fi-
      nished the ride on paid service in toddington in uk on the highway m1 – firstly i sup-
      pose to continue to offloading place, but from london from 36 to j12 on m1 was standing
      queue – so that is the reason why i parked on paid service (i drove for 10 hours). i went
      to sleep immediately and in the morning i found out that i have shredded tilt and goods
      is robbed, next to me there were other 5 trucks with shredded tilt.
      i want to mention(edm) that i’m not sure if they didn’t inject some narcotis into cabin. i
      slept longer time that is usual by me, without awakening, and next day after lunch i had
      escalating headache. moreover last 8 year i have (i had) complete trust into parking place
                                                 -8-
       in uk motorways, because all of them are signed with cctv, which are intended in pre-
       vention of crime. …”
garcer dalibor har under en subsidiær afhøring forklaret, at han er ansat som lastbilchauffør i
det tjekkiske selskab nera horovice s.r.o., og det var han også i 2011. han var chauffør på en
landevejstransport fra et lager i tjekkiet til storbritannien den 1. november 2011. han kan
godt huske den pågældende transport. om aftenen den 2. november 2011 gjorde han holdt
på en rasteplads i storbritannien. det var oprindeligt ikke hans hensigt at holde ind på den-
ne rasteplads, men der var sket en ulykke på den engelske motorvej, som havde forårsaget
kø. han var derfor nødsaget til at holde ind, da han havde kørt i 10 timer. han ville gerne
have nået lastestedet allerede denne dag, men det var ikke muligt. han har kørt i storbri-
tannien de sidste 8 år, og han har fuld tillid til rastepladserne, som er videoovervåget med
henblik på at forebygge kriminalitet. han har ikke tidligere haft problemer med sikkerheden
på rastepladser i storbritannien.
       han antog, at rastepladsen var sikker, men han havde som sagt heller ikke andet valg
end at overnatte der. han havde heller ikke fået oplyst, at han ikke måtte overnatte der.
       adspurgt om han på rastepladsen havde set de skilte, der er afbilledet i besigtigelses-
rapporten, forklarede han, at der var skilte på rastepladsen, der markerede, at rastepladsen
var videoovervåget med henblik på at forebygge kriminalitet. han er imidlertid ikke sikker
på, om det præcis var de skilte, som er afbilledet i besigtigelsesrapporten. han var af den op-
fattelse, at alle rastepladser i storbritannien var videoovervåget, og han var overbevidst om,
at rastepladsen også havde sådanne foranstaltninger. han skulle også betale for at holde på
rastepladsen. han kan ikke huske det præcise beløb, men det har været omkring 23 pund.
rastepladsen var oplyst og fyldt op med andre lastbiler. der var en tankstation og en restau-
rant på rastepladsen. han parkerede sin lastbil lige ved siden af en maskine til lastbiler.
       adspurgt om håndskrevet brev af 7. november 2011 forklarede han, at det er ham, der
har udfærdiget det. han kan ikke forklare, hvad der skete om natten på rastepladsen. han
sov meget tungt om natten, hvilket er meget usædvanligt. han sover normalt meget let og
skal også på toilettet flere gange i løbet af en nat. den nat sov han 11 timer i træk uden at
vågne, og da han vågnede, havde han hovedpine. da han vågnede, opdagede han, at lastbi-
lens presenning var skåret op, og han var meget chokeret. han er overbevist om, at han er
blevet bedøvet med en slags gas eller narkotika om natten. han rystede over hele kroppen.
                                                 -9-
han oplyste dette til den politimand og den forsikringsmand, der mødte op på stedet. han
blev ikke sendt videre til undersøgelse. han kørte derefter videre for at aflevere resten af
godset, og derefter havde han en ny opgave. han var hele tiden i førerhuset, mens han var
på rastepladsen. han hørte ikke noget usædvanligt i løbet af natten. der var også storm og
torden, da han ankom til rastepladsen. han kan ikke med sikkerhed sige, at der også var
uvejr om natten. han ville normalt kunne høre og mærke, hvis der skete noget med lasten,
mens han var i førerhuset. selv hvis der havde været larm på grund af storm, så ville han
have kunnet mærke, hvis der skete noget med lasten.
       den nat var der også indbrud i andre lastbiler. mindst fem andre lastbiler, der holdt
omkring ham, var blevet skåret op, men han er ikke klar over, om der var blevet stjålet no-
get, eller om de blot var skåret op, for at man kunne se, hvilket gods der var indeni. han var
godt klar over, at hans egen last var eftertragtet, men han kendte ikke til selve værdien.
       den 1. november 2011 havde han overnattet på en rasteplads i tyskland. han kan ikke
huske hvilken rasteplads. i tyskland søger han ikke nogen bestemt rasteplads. efter hans op-
fattelse er alle rastepladser i tyskland sikre. han kører gennem tyskland cirka to gange om
ugen. hvis han ikke har fået nogen særlig instruktion om, at han skal holde på en særlig ra-
steplads i tyskland, så tænker han ikke nærmere over, hvilken rasteplads han vælger. han
har kørt i tyskland i 27 år, og han har aldrig været udsat for tyveri.
       når han kører, planlægger han sin egen rute. han får kun destinationen oplyst. enkelte
gange er det foreskrevet i fragtbrevet, hvilke rastepladser han skal anvende, men der er ikke
foreskrevet en rute.
       han ved nu, at dsv har sine egne pladser i storbritannien, men det vidste han ikke i
2011. han har efter episoden fået en mail fra dsv med oplysning om de sikre pladser i stor-
britannien, hvor han kan holde med lego gods. han har fået informationerne fra sin vagt-
mand. han har efterfølgende holdt på en af pladserne. det var en indhegnet plads, som
nærmere kan betegnes som en lagerplads og ikke en egentlig rasteplads.
       ved turen i november 2011 var det hans hensigt at køre direkte til leveringsstedet den
2. november 2011. det var imidlertid ikke muligt, da han blev forsinket af trafikken. om nat-
ten til den 3. november 2011 ville han have holdt på leveringsstedet ved tescos område. det
har han gjort før, hvor han kørte med fjernsyn. forevist "transport order" punkt d) og e) un-
der "conditions for offloading" forklarede han, at han ikke har fået en sådan instruktion.
                                                - 10 -
han får ikke skriftlige instruktioner, men får instruktioner for den enkelte transport over te-
lefonen. han har ikke fået punkterne oplyst af sin fragtmand. han ville ikke selv overnatte
på selve det indhegnede område, men stille godset og traileren der. det havde han regnet
med at få lov til.
       han har hverken fået en chaufførmanual fra dsv eller fra sin vagtmand. han kender
imidlertid alle de regler, som han skal overholde, og er der særlige instruktioner, får han
dem oplyst telefonisk. hvis der opstår problemer med transporten, kontakter han sin fragt-
mand. han kontaktede imidlertid ikke sin fragtmand, da han blev forsinket den 2. november
2011, da forsinkelsen ikke medførte, at han ikke kunne nå frem til aflæsningsstedet i tide.
       han har kun kørt transporter alene. han har heller aldrig deltaget som 2. chauffør eller
som afløsende chauffør. han er heller ikke bekendt med andre chauffører, der har kørt på
den måde.
       han fik ikke oplyst af sin vognmand, at der tidligere havde været tyverier fra lastbiler,
der transporterede lego. hvis han havde fået det oplyst inden transporten, så er han sikker
på, at han også havde fået særlige instruktioner og forholdsregler omkring valg af rasteplad-
ser.
       han var overasket over, at den pågældende politibetjent, der ankom til stedet, fortalte
ham, at der jævnligt skete tyverier fra lastbiler. det kom som et chok for ham. han havde al-
tid følt sig sikker på rastepladser, som den han overnattede på. fra nu af vil han ikke parkere
på den pågældende rasteplads, og han har nægtet at køre med lego.
       det er vigtigt for ham at understrege, at han ikke har overtrådt nogen regler i forbin-
delse med transporten.
under hovedforhandlingen er der afgivet forklaring af kim olsen og mads christensen.
kim olsen har forklaret, at han er contract manager i dsv, hvilket han også var i 2011. han
kender til transporten i denne sag. hans rolle i dsv var at forhandle og implementere den
aftale, der var med lego og udvikle parternes samarbejde. der var ikke nogen kontrakt mel-
lem parterne i 2011. der var en prisaftale, der var baseret på et tenderdokument. han havde
ikke noget at gøre med selve udførelsen af transporterne eller med underleverandørerne.
                                                - 11 -
      det var aftalt, at dsv skulle sørge for transport af lego fra lageret i jirni til det engel-
ske marked. der var aftalt priser og transittider. lego havde fastsat, hvilke transittider de
ønskede, og på den baggrund havde dsv afgivet et pristilbud på transporterne.
       der var to muligheder for transport fra jirni til england. der kunne køres direkte til de
store kunder eller via dsvs lager (via hob). transporten i denne sag var en direkte trans-
port. der var ikke aftalt særlige forholdsregler, som dsv skulle overholde. der var kvalitets-
krav til selve traileren. dsv måtte gerne anvende underleverandører, og dsv anvender stort
set kun underleverandører. der var ikke aftalt noget om hvil eller stop. det var heller ikke af-
talt, at chaufføren skulle holde hvil på særlige pladser, eller at der var specifikke pladser,
som chaufføren ikke måtte holde på.
       han er bekendt med oversigten over leadtime. lego havde et krav om levering af god-
set inden for 48 timer. af dokumentet fremgår, at 48 timers kravet kunne opfyldes på to må-
der. det kunne ske direkte med en chauffør eller ved transport over dsv's hub, hvor en an-
den chauffør overtog. der er ikke tale om, at der sidder to chauffører i førerhuset. det er et
spørgsmål om at opnå leadtime og ikke et spørgsmål om sikkerhed. ruten via hub kan ikke
køres på under 48 timer med én chauffør. ved direkte transport kan ruten køres på under 48
timer med én chauffør. dsv har formentlig ikke forklaret lego, at "2 drivers" havde denne
betydning.
       han deltog i forhandlingerne med lego. legos to væsentlige parametre var pris og le-
veringstid. kvalitet er blevet drøftet med henblik på udstyr. sikkerheden har ikke været
drøftet. det har ikke under forhandlingerne været drøftet om transporterne skulle ske ved
anvendelse af en boxtrailer. ved anvendelse af boxtrailer ville det være vanskeligt at nå de
ønskede lead-times, da kapaciteten af boxtrailere er meget lavere end presenningstrailere. 1
ud af 40 vogne er boxtrailere. boxtrailere er dyrere end almindelige trailere. hvis det var af-
talt, at der skulle køres med boxtrailere, ville det derfor også afspejle sig i prisen. det har ik-
ke været drøftet at anvende to chauffører med henblik på sikkerhed. lego har ikke nævnt, at
det var vigtigt for dem, at deres gods blev behandlet på en særlig måde. de transporterer ca.
2000 læs om året for lego med ca. 10.000 leveringer. hans estimat er, at der sker 10-25 tyve-
rier fra parkerede biler om året.
       lego er en vigtig kunde for dsv. han vil anslå, at der har været afholdt omkring 4-5
møder mellem dsv og lego. som det også fremgår af legos tender, havde det betydning for
                                                - 12 -
lego, at deres samarbejdspartner havde sit eget nærværk til distribution. dsv fremhævede
under forhandlingerne, at dsv havde deres eget netværk i england. dsv fremhævede også,
at de havde erfaring med kvalitetstransporter. tyveri af gods kan godt medføre, at chauffø-
ren ikke kan overholde den aftalte leadtime.
       i forhandlingerne med lego deltog professionelle speditionsfolk på begge sider af bor-
det. efter hans opfattelse har dsv overholdt aftalen med lego. dsvs kvalitet er også med-
virkende til, at dsv fortsat har lego som kunde.
       dsv og lego har fortsat et samarbejde, der også omfatter transporter til england fra
jirny. efterfølgende har lego og dsv indgået en kontrakt, hvori er specificeret de guidelines,
chaufførerne skal følge. af de aftalte guidelines fremgår hverken, at der skal være to chauf-
fører, eller at der skal gøres hvil på særlige rastepladser. det har heller ikke været drøftet
under forhandlingerne. af de pågældende guidelines fremgår, at chaufførerne skal gøre op-
hold på oplyste pladser, hvor der er jævnlig trafik, 24 timers åbent og gerne med videoover-
vågning. disse guidelines er først udarbejdet efter tyveriet i denne sag. dsv råder over flere
terminaler, som er sikre, hvor chauffører kan gøre ophold, hvis det er aftalt på forhånd. der
har været et enkelt tyveri på en sådan plads. der er ikke procentvis flere tyverier fra trans-
porter med lego end med andet gods. der forekommer også forsøg på tyveri, hvor presen-
ningen bliver skåret op, men hvor der ikke bliver stjålet noget fra lasten. han ved ikke, om et
sådant forhold registreres som tyveri hos dsv. hvis en trailer med lego er blevet skåret op,
er der altid blevet stjålet noget. på kasserne der transporteres, står der lego.
       dsvs vognmænd kendte til dsvs sikre pladser i 2011. i dsvs ”transport orders” er
der ikke nævnt noget om de sikre pladser. der er ikke en særlig instruks om, at pladserne
skal benyttes, og dsv planlægger ikke den enkelte chaufførs rute.
     han kender ikke den rasteplads i england, som garcar dalibor overnattede på. han ved
heller ikke, om dsv har undersøgt hyppigheden af tyverier på denne plads. dsv godkender
ikke de enkelte pladser, men giver guidelines. han har ikke selv været i kontakt med vogn-
manden, og han ved ikke, om vognmanden er blevet oplyst om, at der tidligere havde været
tyverier af lego.
mads christensen har forklaret, at han er ansat som speditør hos dsv, og at han også var an-
sat i 2011. hans arbejdsopgaver består i at have kundekontakt med lego i danmark og
                                                 - 13 -
i england, herunder afregninger, reklamationer og opfølgninger. hans arbejdsopgaver er ren
operationelle. han har ikke deltaget i forhandlingerne med lego. han har heller ikke været i
kontakt med underleverandørerne. efter hans opfattelse var aftalen, at de skulle læsse varer-
ne i tjekkiet og levere dem i england. kravet var, at godset skulle komme frem til tiden. der
var ikke aftalt en særlig transportmåde eller et særligt transportmiddel. det ville undre ham,
hvis lego ikke vidste, at dsv anvendte presenningstrailere til at udføre opgaven. det er pro-
fessionelle folk, der er ansat i lego. dsv havde også mulighed for at anvende underleveran-
dører. det var ikke aftalt, at der skulle gøres hvil på bestemte pladser, ligesom det heller ikke
var aftalt, at der var enkelte pladser, som chaufføren ikke måtte anvende.
       "standard operationel procedure" er et dokument, der viser, hvad der er muligt at le-
vere inden for bestemte tider. det er ikke et dokument, der er en del af kontrakten. han ved
ikke, hvem der er udfyldt de enkelte punkter i dokumentet.
       når der i oversigten over leadtime er anført "2 drivers", betyder det, at dsv kan levere
fra jirny til england på et døgn via deres hub i england. i den forbindelse benyttes en afla-
stende chauffør. det betyder ikke, at der er to chauffører i bilen samtidig. ved direkte trans-
port kører én chauffør med et hvil.
       det var hans indtryk, at det væsentligste for lego var, at dsv overholdt de aftalte leve-
ringstider. prisen på selve transporten betød imidlertid også noget for lego. han har ikke
drøftet med lego, hvordan dsv kunne gøre transporterne mere sikre. i så fald har det været
taget op på højere niveau. efter hans vurdering er det mere sikkert at anvende en boxtrailer.
det er også meget dyrere, da der er færre boxtrailere at vælge imellem.
       lego har ca. 2.000 transporter årligt fra tjekkiet til england, og der er 5-8 tyverier årligt
fra disse transporter. det er ikke hans indtryk, at der er flere tyverier af lego end andet
gods. han ved, at kim olsen har været i tjekkiet flere gange til møder med vognmændene
for at følge med i, hvorledes vognmændene orienteres. han mener, at lego er bekendt med,
at sikkerhedsguidelines er blevet præciseret for vognmændene.
       han forstår ”leadtime” således, at godset skal være kommet frem til et bestemt tids-
punkt. man kan ikke overholde leadtime, hvis godset bliver stjålet. i så fald orienterer dsv
lego. han ved ikke, om nogen fra dsv har undersøgt antallet at tyverier fra den pågælden-
de rasteplads i england. han var ikke bekendt med, at der tidligere havde været tyverier på
                                               - 14 -
den pågældende rasteplads. han kan ikke huske, om der på dette tidspunkt blev stillet krav
om, hvor chaufførerne måtte holde.
       han ved ikke, om nera horovice s.r.o. har fået udleveret den liste med dsv sikre plad-
ser. dsv havde anvendt nera horovice s.r.o. i halvanden år inden november 2011. han ved
ikke, hvad der er blevet oplyst til vognmanden omkring tyverier.
        på nogle af leveringsstederne må chaufføren godt køre ind for at overnatte og andre
steder ikke. han kan ikke huske, om chaufførerne må overnatte på tescos plads. det er kor-
rekt, at overnatning på leveringsadressen ikke er i overensstemmelse med deres generelle in-
struks. ikke desto mindre må man gerne overnatte på nogle af leveringstederne, men det
kræver i så fald en særlig aftale.
parternes synspunkter
lego og tryg har gjort gældende, at sagen vedrører spørgsmålet om det begrænsede ansvar
efter cmr-lovens § 24, som er et stærkt objektiveret ansvar. udgangspunktet er, at fragtføre-
ren er ansvarlig for tyveri af godset under transporten, medmindre fragtføreren kan godtgø-
re, at bortkomsten ikke kunne være undgået. retspraksis er meget streng. i sagen er der in-
gen omstændigheder, der kan støtte synspunktet om ansvarsfrihed for følgerne af tyveriet.
det bestrides, at forholdet kan karakteriseres som røveri af gods. chaufføren garcer dalibors
forklaring om, at han tror, han er blevet bedøvet, er ren spekulation. uden andre beviser end
garcer dalibors forklaring er der ikke ført bevis for, at et røveri skulle have fundet sted. i
chaufførens skriftlige erklæring har han om spørgsmålet om bedøvelse anført ”i’m not sure”.
der er derfor et klart ansvar efter cmr-lovens § 24 for tyveri af lego, og lego og tryg må
derfor som det mindste få medhold i deres subsidiære påstand.
       spørgsmålet er herefter, om ansvaret kan begrænses. efter retspraksis er det afgørende
kriterium, om godset er særligt udsat for tyveri – altså særlig tyveritækkeligt - på en anden
måde end andet gods. i så fald kræves det efter retspraksis, at vognmanden træffer særlige
forholdsregler for at imødegå den risiko.
       det gøres gældende, at lego er tyveritækkeligt gods. godset havde en betydelig øko-
nomisk værdi - over 1 mio. kr., og værdien af godset er velkendt. produkterne er velkendte
og highly branded. produkterne er endvidere let omsættelige og genstand for stor efter-
                                              - 15 -
spørgsel. synspunktet støttes endvidere af det under sagen oplyste årlige antal af tyverier af
lego fra transporter. dsv vidste derfor også, at der var tale om tyveritækkelige varer.
      under hensyn til, at der er tale omtyveritækkelige varer, skal det afgøres, om transpor-
tøren har handlet groft uagtsomt. det afgørende er, om transportøren har truffet særlige for-
holdsregler for at undgå risikoen for tyveri. efter retspraksis skal transportøren sikre sig, at
godset ikke direkte eksponeres for en risiko, der kan undgås. er der mulighed for at benytte
parkeringspladser, som er skærmede, skal transportøren gøre det.
      det gøres gældende, at der i denne sag foreligger grov uagtsomhed. den parkerings-
plads, som blev anvendt, havde dsv ikke nærmere undersøgt, inden den blev benyttet. dsv
havde derfor ikke afdækket, om pladsen var sikker. samme nat, hvor tyveriet af lego fandt
sted, var der endvidere indbrud i fem andre biler, og politiet har oplyst, at der tidligere har
været tyverier på pladsen. dsv burde derfor vide, at den pågældende plads ikke var sik-
ker. dsv har ved at anvende denne plads handlet groft uagtsomt, idet dsv samtidig havde
sikre pladser, der kunne anvendes. årsagen til, at de sikre pladser ikke blev anvendt, er, at
dsv ikke på det pågældende tidspunkt havde instrueret vognmanden om, at de sikre plad-
ser skulle benyttet. dsv burde have oplyst, at der jævnligt havde været tyverier fra den på-
gældende plads, og at denne plads derfor ikke skulle benytte. dsv burde endvidere have
oplyst vognmanden om, at der var forekommet et større antal tyverier fra lastbiler med le-
go, så vognmanden kunne have taget særlige forholdsregler i forhold hertil. undladelsen af
denne oplysning til vognmanden vil i sig selv kvalificere til grov uagtsomhed.
      det bestrides, at lego udelukkende har lagt vægt på pris og leveringstider. som det
fremgår af udbudsmaterialet har lego lagt vægt på flere forskellige kriterier. lego har blandt
andet lagt vægt på dsvs tilstedeværelse i england, kvaliteten af transporterne og overhol-
delse af leadtime. forståelsen af ”two drivers” har man ikke oplyst over for lego, der med
rimelighed har forstået, at ”two drivers” betød, at der var to chauffører i bilen samtidig.
dsv er på denne baggrund forpligtet til at betale erstatning svarende til det påståede beløb,
jf. cmr-lovens § 37, jf. § 24.
 dsv har anført, at der er tale om en bortkomst af gods, mens transportøren holdt på en ra-
steplads i england. rastepladsen var ikke direkte valgt af chaufføren. på grund af et biluheld
på motorvejen var chaufføren nødsaget til at holde ind for at overholde køre-
                                               - 16 -
/hviletidsbestemmelserne. rastepladsen må betegnes som en sikker rasteplads. rastepladsen
var oplyst, næsten fyldt op, der var en døgnbemandet restaurant, og chaufføren skulle betale
et ikke ubetydeligt beløb for at holde på pladsen, ligesom pladsen var videoovervågnet med
henblik på at forebygge kriminalitet. chaufføren foretog endvidere sin parkering tæt på ra-
stepladsens bygninger og har forklaret, at han parkerede ved siden af en vaskehal til lastbi-
ler. der er således tale om en særdeles sikker rasteplads.
       der findes ingen krav om, at en rasteplads skal være bevogtet for at være sikker, og der
findes meget få bevogtede rastepladser i europa med offentlig adgang. af surveyrapporten
fremgår, at rastepladsen ikke var en sikker bevogtet rasteplads, men det er ikke ensbetyden-
de med, at rastepladsen ikke var en sikker rasteplads. det er ikke under sagen oplyst, hvil-
ken afstand der var fra rastepladsen til en af dsv’s sikre pladser. der må også lægges vægt
på, at der fra én af dsvs indhegnede pladser har været et tilfælde af tyveri.
      det gøres gældende, at der ved bortkomsten af godset var tale om røveri. efter garcer
dalibors forklaring må det lægges til grund, at han blev bedøvet, at rastepladsen var præget
af meget støj, at det den pågældende aften stormede, tordnede og lynede, og at garcer dali-
bor normalt sover meget let på grund af helbredsproblemer. dette fortalte han til den politi-
betjent og den forsikringsmand, der ankom til stedet. den omstændighed, at forholdet ikke
er nævnt i politirapporten eller i survey rapporten, kan ikke tillægges betydning. det afgø-
rende må være, at garcer dalibor under sagen har forklaret, at han er overbevist om, at han
blev bedøvet. der er intet i sagen, der indikerer, at garcer dalibors forklaring er utroværdig.
bedøvelse af en person med henblik på at stjæle karakteriseres som røveri. der er således tale
om udefrakommende begivenheder af en sådan art, at bortkomsten ikke kunne undgås,
selvom der er truffet forsvarlige forholdsregler. dsv skal derfor frifindes for ansvar i medfør
af cmr lovens § 24, stk. 2.
       for så vidt angår den subsidiære påstand gøres det gældende, at transporten modsva-
rer det udbudsmateriale, som lego havde udarbejdet. der er grundlæggende tre ting i par-
ternes aftale, som er relevante for sagen. det første er, at lego som mål og fokus havde op-
nåelsen af leadtime. for det andet ønskede lego en så billig løsning som muligt under iagt-
tagelse af leadtime. for det tredje havde lego ikke fokus på en særlig sikker transport eller
på en bestemt måde, som varerne skulle transporteres på. der er intet i aftalegrundlaget om,
at varerne skulle transporteres på en særlig måde eller under særlige sikkerhedsforanstalt-
                                                - 17 -
ninger. der er heller ikke efterfølgende i den daglige kontakt mellem parterne blevet drøftet
særlige sikkerhedsforanstaltninger. garcer dalibor havde heller ikke fået særlige instrukser.
hvis det var så væsentligt for lego, at transporterne skete under særlige sikkerhedsforan-
staltninger, burde lego have gjort opmærksom herpå under parternes drøftelser. lego fik
imidlertid lige den transport, de havde bedt om. det må også lægges til grund, at lego vid-
ste, at særlige sikkerhedsforanstaltninger som f. eks. boxtrailere ville afspejle sig i prisen.
uden særlige aftale er lego almindeligt stykgods. det bestrides, at lego er særlig tyveri-
tækkeligt. efter forklaringerne kan det lægges til grund, at tyveri af lego ikke er procentvis
højere end for andre varer. dsv leverede derfor lige præcis den ydelse, som lego havde
købt. det kan derfor, også med støtte i vidneforklaringerne, lægges til grund, at den aftale,
parterne har indgået, er overholdt. aftalen er det afgørende for den vurdering af sagen, som
retten skal foretage, og det bestrides, at bortkomsten af godset kan tilregnes dsv som groft
uagtsomt. den rasteplads, der blev anvendt var sikker og lever op til de krav, der på nuvæ-
rende tidspunkt er aftalt mellem parterne om sikkerhed.
       dsv har derfor leveret kontraktmæssig ydelse, og dsv har ikke handlet groft uagt-
somt.
sø- og handelsrettens afgørelse
spørgsmålet om, hvorvidt dsv er ansvarsfri for bortkomsten af legos gods under transpor-
ten fra jirny til england, afhænger af, om forholdet kan karakteriseres som tyveri eller røveri.
sø- og handelsretten finder ikke, at det er fuldt tilstrækkeligt godtgjort alene ved chauffø-
rens forklaring, at der foreligger røveri. da forklaringen ikke er understøttet af andre beviser
i sagen, har dsv ikke godtgjort, at bortkomsten af legos gods skete ved et røveri og har
dermed ikke godtgjort, at dsv er ansvarsfri efter cmr-lovens § 24, stk. 2. dsv er dermed
ansvarlig for bortkomsten af godset i medfør af cmr-lovens § 24, stk. 1.
       med hensyn til spørgsmålet om grov uagtsomhed i medfør af cmr-lovens § 37, stk. 1,
bemærkes det indledningsvist, at aftalen mellem parterne er indgået af to professionelle par-
ter, begge med stort kendskab til transportområdet. sø- og handelsretten finder det ikke
godtgjort, at godset kan anses for at være tyveritækkelige varer, ligesom der ikke er nævnt
noget herom i udbudsmaterialet. lego har ikke givet særlige instruktioner med hensyn til
                                               - 18 -
ophold på rastepladser, hverken generelt eller for den konkrete transport. derudover opfyl-
der den pågældende rasteplads endvidere de krav om sikkerhedsforanstaltninger, som sene-
re er præciseret mellem parterne. retten finder derfor ikke, at lego har godtgjort, at dsv har
handlet groft uagtsomt. retten tager derfor legos subsidiære påstand til følge.
      efter sagens udfald skal dsv i sagsomkostninger til lego og tryg betale 43.320 kr.,
hvoraf 35.000 kr. dækker udgiften til advokatbistand, og 8.320 kr. dækker udgiften til retsaf-
gift.
                                       thi kendes for ret:
dsv betaler inden 14 dage modværdien i dkk på betalingsdagen af 39.104,60 sdr med fra-
drag af 10.000 kr. til tryg forsikring a/s samt 10.000 kr. til lego system a/s alt med tillæg af
rente med 5 % p.a. fra den 25. oktober 2012.
      inden samme frist betaler dsv road a/s i sagsomkostninger til 43.320 kr. til tryg for-
sikring a/s og lego system a/s. beløbet forrentes efter rentelovens § 8a.
henrik dam               mette christensen            kaj flemming nielsen
                                             (sign.)
                                         ___ ___ ___
                                udskriftens rigtighed bekræftes
                          sø- og handelsretten, den 8. oktober 2014
